PCSGH พุ่งกว่า 7% รับยอดผลิตรถยนต์ส.ค.โตต่อ โบรกฯชูหุ้นท็อปพิค คาดผลงานครึ่งปีหลังโตแจ่ม
PCSGH พุ่งกว่า 7% รับยอดผลิตรถยนต์ส.ค.โตต่อ โบรกฯชูหุ้นท็อปพิค คาดผลงานครึ่งปีหลังโตแจ่ม ล่าสุด ณ เวลา 16.14 น. อยู่ที่ 7.60 บาท บวก 0.50 บาท หรือ 7.04% สูงสุดที่ 7.65 บาท ต่ำสุดที่ 7.10 บาท ด้วยมูลค่าซื้อขาย 42.60 ล้านบาท
21 ก.ย. 2561

ผู้สื่อข่าวรายงานว่า ราคาหุ้น บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ล่าสุด ณ เวลา 16.14 น. อยู่ที่ 7.60 บาท บวก 0.50 บาท หรือ 7.04% สูงสุดที่ 7.65 บาท ต่ำสุดที่ 7.10 บาท ด้วยมูลค่าซื้อขาย 42.60 ล้านบาท

ทั้งนี้ ราคาหุ้น PCSGH ปรับตัวขึ้นสูงสุดในรอบ 3 เดือนนับตั้งต่ราคาหุ้นอยู่ที่ระดับ 7.60 บาท เมื่อวันที่  13 มิ.ย.2561
ด้าน บล.ฟินันเซีย ไซรัส ระบุในบทวิเคราะห์ว่า  ยอดผลิตรถยนต์ ส.ค.61 อยู่ที่ 181,237 คัน ลดลง 1% เมื่อเทียบจากเดือนก่อน แต่เพิ่มขึ้น 2% เมื่อเทียบจากปีก่อน โดยยอดขายในประเทศยังเร่งตัวขึ้นตามการฟื้นตัวของกำลังซื้อในประเทศ ส่วนยอดส่งออกรถยนต์ทรงตัวเมื่อเทียบจากปีก่อนเป็นเดือนที่ 2 เนื่องจากการส่งออกรถยนต์นั่งและรถกระบะลดลงเกือบทุกตลาดยกเว้นเอเชีย แอฟริกา และยุโรป
ทั้งนี้ยอดผลิตรถยนต์ช่วง 8 เดือนแรก อยู่ที่ 1,420,925 คัน เพิ่มขึ้น 10% เมื่อเทียบจากปีก่อน เป็นไปได้ที่ยอดผลิตรถยนต์ปีนี้จะทำได้เกินเป้าของ สอท. ที่ 2.1 ล้านคัน แต่เนื่องจากมองว่าฐานครึ่งปีหลังของปีก่อนค่อนข้างสูง โดยเฉพาะ AH และ SAT ที่มีรายการพิเศษจากการรวมกิจการ ทำให้อัตราเร่งการเติบโตครึ่งปีหลังจะไม่โดดเด่นเหมือนครึ่งปีแรก จึงให้น้ำหนักของกลุ่มเพียง Neutral
อย่างไรก็ตาม แนะนำ PCSGH เป็น Top Pick ราคาเป้าหมาย 11 บาท เนื่องจากราคาหุ้นที่ยัง laggard กลุ่ม และคาดว่ากำไรครึ่งปีหลังจะโตโดดเด่นกว่าจากฐานต่ำ และโรงงานในยุโรปเริ่มมีกำไร รวมถึงเป็น High Season ของการผลิตกลุ่ม Non-Auto กลุ่มยานยนต์